**2020 M. LIETUVOS KULKINIO ŠAUDYMO KOMANDINIO MIŠRAUS (MIX)ČEMPIONATO**

**PNEUMATINIAIS GINKLAIS NUOSTATAI**

1. **TIKSLAS IR UŽDAVINIAI:**
	1. Organizuoti ir skatinti Lietuvos šaudymo sporto mėgėjų aktyvumą šaudymo sporto veikloje;
	2. Sukurti palankias konkurencines sąlygas tobulėti sportininkų meistriškumui.
2. **VARŽYBŲ ORGANIZAVIMAS:**
	1. Varžybų rengėjas – Lietuvos šaudymo sporto sąjunga.
	2. Varžybų vyriausias teisėjas: Vyr. teisėjas – J. Budrys (TK)
3. **VARŽYBŲ VYKDYMAS**
	1. Dalyvių amžius ir data:
		1. **Komandinis mišrus čempionatas, sportininkų amžius neribojamas**. Varžybos vykdomos 2021 m. kovo 6-7 d. Alytaus sporto ir rekreacijos centro pneumatikos šaudykloje į elektroninius taikinius, pagal naujas komandinio mišraus čempionato taisykles. Dalyvauti varžybose kviečiama po 18 komandų pistoleto ir šautuvo rungtyse. Komandos sudėtis - vaikinas ir mergina pagal 2020 m. komandinio - asmeninio čempionato metu pasiektus kvalifikacinius rezultatus, juos sumuojant ir nustatant vietas pagal didžiausią surinktų taškų sumą.
	2. Varžybų vykdymas :
		1. Šautuvo rungtis vykdoma 2021 m. kovo 6 d. Varžybų pradžia 10.00 val. (kvietimas į ugnies liniją).
		2. Dalyvauja: Alytus 4 komandos, Biržai 4 komandos, Kaunas 5 komandos, Vilnius 4 komandos, Rokiškis 1 komanda.
		3. Pistoleto rungtis vykdoma 2021 m. kovo 7 d. Varžybų pradžia 10.00 val. (kvietimas į ugnies liniją).
		4. Dalyvauja: Alytus 4 komandos, Biržai 1 komanda, Kaunas 6 komandos, Vilnius 3 komandos, Raseiniai 2 komandos, Šiauliai 1 komanda, Utena 1 komanda.
	3. Programa, tvarkaraštis, registracija ir dalyviai:
	4. Iš anksto neregistruotiems dalyviams startuoti nebus leidžiama. Apie registruotus, tačiau nestartuojančius šaulius, privaloma informuoti varžybų vyriausiąjį teisėją el. p. juozas.budrys@asrc.lt iki 2021 m. kovo 4 d.
		1. Už savalaikį dokumentų pateikimą;
	5. Varžybų dieną komandos vadovas atsako ir teisėjų kolegijai turi pateikti:
* Vardinę paraišką su sporto medicinos įstaigos gydytojo pažyma arba pateikiamas galiojantis vardinis sveikatos pažymėjimas;
* Su varžybų taisyklėmis ir saugaus elgesio su ginklu instruktažo protokolą;
* Už dalyvių saugumą kelionės ir varžybų metu;
* Už dalyvių sveikatos būklę varžybų metu;
* Už tinkamą dalyvių elgesį varžybų ir laisvalaikio metu;
	1. Komanda, pateikdama paraišką, patvirtina, kad su šiais nuostatais susipažino ir jų laikysis.
1. **DALYVIŲ APDOVANOJIMAS**
	1. Lietuvos komandinio mišraus čempionato nugalėtojai ir prizininkai apdovanojami atitinkamais medaliais ir diplomais;
	2. Visi čempionato nugalėtojai ir prizininkai apdovanojami čempionato metu.
2. **BENDRA INFORMACIJA**
	1. Kelionės, nakvynės išlaidas apmoka siunčianti organizacija. LŠSS užtikrina teisėjavimą.
	2. Organizatoriai pasilieka teisę, esant reikalui, keisti varžybų datą, laiką ar programą.
	3. Dalyvaudamas varžybose šaulys sutinka, kad Lietuvos šaudymo sporto sąjunga rinktų ir tvarkytų šaulio asmens duomenis, reikalingus varžybų registracijai, įskaitant, bet neapsiribojant šia informacija: vardą, pavardę, asmens kodą, adresą, elektroninio pašto adresą bei kitus reikalingus duomenis, atvaizdą, pateiktus dokumentus arba dokumentų kopijas. Šią informaciją Lietuvos šaudymo sporto sąjunga gali naudoti bet kurioje savo veikloje, susijusioje su pasirengimu ir dalyvavimu sezono varžybose, bei perduoti reikalingą informaciją varžybų organizatoriams, siekiant sudaryti sąlygas šauliui dalyvauti šiose varžybose. Lietuvos šaudymo sporto sąjunga patvirtina, kad informacija, susijusi su asmens duomenimis, atvaizdu ir pateikti dokumentai arba dokumentų kopijos bus naudojamos tik pasirengimo ir dalyvavimo sezono varžybose, saugoma ir sunaikinta vadovaujantis Bendrųjų dokumentų saugojimo terminų rodyklės nuostatomis.
	4. Lietuvos komandinis mišrus (MIX) čempionatas yra viešas renginys, kuriame gali būti filmuojama ir fotografuojama.
	5. Filmuota ar fotografuota medžiaga yra platinama žiniasklaidoje ar internete.
	6. Vadovaujantis Tarptautinės šaudymo sporto federacijos (ISSF) 6.19 punkto taisyklėmis, šauliai, dalyvaujantys treniruotėje, šaudantys, atrankos, kvalifikacinėse ar finalinėse varžybose, dalyvaujantys apdovanojimuose **PRIVALO** dėvėti tvarkingą aprangą (pageidautina – rinktinės, komandos apranga), dėvėti sportinius batelius. Tuose pačiuose renginiuose dalyvaujantis treneris taip pat turi dėvėti tvarkingą sportinę aprangą arba aprangą, neprieštaraujančią ISSF taisyklių reikalavimams.
	7. Šaulys negali dėvėti džinsų, kamufliažinės aprangos, marškinėlių/palaidinės be rankovių, per trumpų marškinėlių, marškinėlių su gilia iškirpte, per trumpų šortų, apiplyšusių/netvarkingai nukirptų šortų, įvairaus tipo sandalų, kelnių su skylėmis ar lopais, sportinių marškinėlių su netinkamais užrašais.
	8. Varžybos rengiamos be žiūrovų, vadovaujantis valstybės lygio ekstremaliosios situacijos valstybės operacijų vadovo sprendimu dėl aukšto meistriškumo sporto varžybų ir pratybų organizavimo būtinų sąlygų (2020 m. gruodžio 17 d. Nr. V-2932).

\_\_\_\_\_\_\_\_\_\_\_\_\_\_\_\_\_\_\_\_\_\_\_